RECOMANDARE EVALUARE PSIHOLOGICĂ 

Data: ______________________

Unitate emitentă: __________________________________________

Către: Părinte / reprezentant legal al elevului: 

__________________________ din Clasa: ________

Spre știința: Unității de învățământ  ______________ 

___________________________________________

Stimate părinte / Stimată familie,

În urma discuțiilor și a întâlnirilor de consiliere psihopedagogică desfășurate, considerăm oportună recomandarea unei evaluări psihologice realizate de către un psiholog clinician, în vederea unei mai bune înțelegeri a stării emoționale și a nevoilor actuale ale copilului.

Această recomandare este formulată din grijă pentru copil și nu reprezintă un diagnostic. Are scopul de a ne asigura că elevul primește tipul de sprijin de care are nevoie, la momentul potrivit.

Școala și familia sunt două medii esențiale pentru dezvoltarea copilului și se completează reciproc. În același timp, fiecare dintre noi are un rol și competențe specifice. 

În cabinetul de consiliere școlară putem oferi sprijin psihopedagogic, asculta și valida experiența elevului, contribui la dezvoltarea unor abilități emoționale și sociale, cu scopul de a sprijini adaptarea și funcționarea acestuia în mediul școlar. 

Ajutorul psihologic reprezintă însă un demers distinct, care se desfășoară în afara școlii, într-un cadru terapeutic specializat.

Această recomandare este formulată în contextul identificării, în cadrul întâlnirilor de consiliere psihopedagogică, a unor nevoi emoționale, comportamentale sau relaționale a căror frecvență, intensitate ori complexitate indică necesitatea unei evaluări și a unui sprijin de specialitate, complementar intervenției pe care școala o poate oferi:
☐ nevoie de sprijin emoțional suplimentar 
☐ anxietate / îngrijorare persistentă
☐ tristețe / scăderea dispoziției
☐ dificultăți de reglare emoțională
☐ dificultăți persistente de adaptare
☐ dificultăți relaționale
☐ conflicte familiale
☐ dificultăți de comunicare în familie
☐ dificultăți comportamentale / autoreglare
☐ dificultăți de concentrare / funcționare școlară, asociate stării emoționale
☐ comportamente de evitare
☐ stimă de sine / imagine de sine
☐ dificultăți legate de identitate / autocunoaștere
☐ experiențe de pierdere / schimbare / evenimente dificile
☐ comportamente de autovătămare
☐ gânduri sau comportamente care ridică preocupări privind siguranța fizică și psihică a elevului
☐ altă nevoie identificată: _____________________ 

___________________________________________

CONSIDERĂM CĂ AR PUTEA FI UTILE:
☐ evaluare psihologică clinică
☐ consiliere psihologică pentru familie
☐ evaluare medicală, dacă este indicată de către specialist

RECOMANDARE PRIVIND URGENȚA:
☐ recomandare obișnuită, cu programare la specialist
☐ recomandare urgentă pentru evaluare de specialitate, fiind identificate/ relatate următoarele:
☐ comportamente recente de autovătămare gravă
☐ episoade repetate de autovătămare în ultima lună
☐ exprimarea dorinței de a muri / „vreau să mor”
☐ exprimarea intenției de a își face rău
☐ existența unui plan suicidar
☐ acces la mijloace prin care și-ar putea produce vătămări
☐ comportament suicidar / tentativă anterioară
☐ agravarea recentă a stării emoționale
☐ pierderea semnificativă a funcționării școlare/ sociale
☐ retragere accentuată / izolare
☐ sentiment de lipsă de speranță / neputință

Recomandarea este făcută tocmai pentru ca elevul să nu rămână singur cu ceea ce trăiește și pentru ca familia, școala și specialiștii implicați să poată contribui, fiecare în limitele propriului rol, la siguranța și starea lui de bine. 
În măsura în care, în urma evaluării, specialistul consideră necesare anumite măsuri de sprijin, adaptări sau precauții în mediul școlar, apreciem că este important ca acestea să fie comunicate familiei și, cu acordul acesteia și în limitele cadrului legal aplicabil, școlii, astfel încât să putem contribui în mod concret la siguranța și funcționarea elevului în mediul educațional. 

Recomandările specialiștilor ne pot ajuta să adaptăm, în limitele competențelor și posibilităților instituției, modul în care elevul este sprijinit și supravegheat în anumite contexte școlare.

Solicităm, în măsura în care specialistul apreciază că este necesar, recomandări concrete privind măsurile pe care școala le poate avea în vedere pentru protejarea elevului și a celor din jur, inclusiv în timpul activităților practice.


DE CE ACEST SPRIJIN AR PUTEA FI BENEFIC
Un spațiu terapeutic în afara școlii și a mediului familial îi poate oferi copilului posibilitatea de a vorbi în profunzime despre ceea ce trăiește, de a înțelege mai bine ceea ce i se întâmplă și de a învăța modalități sănătoase de gestionare a emoțiilor, gândurilor și situațiilor dificile. Uneori, intervenția nu presupune doar lucrul individual cu copilul, ci și înțelegerea modului în care familia poate deveni o resursă mai eficientă pentru acesta.

SPRIJINUL PENTRU COPIL ÎNSEAMNĂ ȘI SPRIJIN PENTRU PĂRINTE

Una dintre cele mai importante nevoi ale unui părinte este aceea de a-și ști copilul în siguranță fizică și emoțională. 

Știm că, atunci când un copil trece printr-o perioadă dificilă, situația este solicitantă nu doar pentru copil, ci și pentru părintele care încearcă să înțeleagă ce se întâmplă și să găsească cea mai bună modalitate de a-l ajuta. Și părintele poate avea nevoie de sprijin, ghidaj și recomandări pentru a ști cum să reacționeze în momentele dificile.

Rolul familiei este esențial, iar specialistul din domeniul sănătății mintale poate oferi intervenția pe care nici școala și nici părintele nu au competența de a le oferi. 

Rolul școlii este să sprijinim copilul în mediul școlar și să contribuim, în limitele competențelor noastre, la construirea unei rețele de sprijin în jurul acestuia. 
Suntem împreună o echipă în jurul copilului: familia, școala și specialiștii. Fiecare are un rol diferit, iar sprijinul este mai eficient atunci când aceste roluri se completează. 

Recomandarea de față nu reprezintă un diagnostic și nu stabilește în mod automat necesitatea unui anumit tratament. 

Evaluarea și decizia privind intervenția psihologică aparțin specialistului care va realiza evaluarea.

În continuare, cabinetul de consiliere psihopedagogică va susține elevul în cadrul competențelor consilierii școlare și va colabora cu familia și echipa multidisciplinară, în limitele rolului profesional și cu respectarea confidențialității și a procedurilor aplicabile, pentru ca elevul să beneficieze de un sprijin cât mai coerent între mediul școlar și cel familial.

Sprijinul oferit la timp poate face o diferență importantă în evoluția copilului.

Vă mulțumim pentru colaborare!




Întocmit de:
Profesor consilier școlar _______________________		



Am luat la cunoștință,
Părinte (nume/ prenume/ semnătură)





